Τούρτα παγωτό για τεμπέληδες
Με αυτή την πανεύκολη συνταγή για τούρτα παγωτό θα εντυπωσιάσετε χωρίς να κάνετε πολλά. Όλα σχεδόν τα υλικά που θα χρειαστείτε, τα αγοράζετε έτοιμα.
1 κιλό παγωτό βανίλια, 4 παστέλια σκληρά (2 φυστικιού και 2 αμυγδάλου), 250 γρ. μπισκότα digestive σοκολάτας, 10 μπάρες σοκολάτας (π.χ. 2 Twix, 2 Lila Pause, 2 Derby, 2 Snickers, 2 Kit Kat), 50 γρ. σταγόνες σοκολάτας γάλακτος , σιρόπι σοκολάτας ή καραμέλας έτοιμο, για γαρνίρισμα
Για να φτιάξουμε τούρτα παγωτό για τεμπέληδες, αρχικά βγάζουμε το παγωτό από την κατάψυξη και το αφήνουμε να μαλακώσει.Στη συνέχεια, σπάμε τα παστέλια σε μικρά κομμάτια και τα χοντροκόβουμε σε δόσεις στο μούλτι. Δεν θέλουμε να γίνουν σκόνη, αλλά να καταλαβαίνουμε τα φυστίκια και τα αμύγδαλα. Κρατάμε 1 κουταλιά στην άκρη και ρίχνουμε την υπόλοιπη ποσότητα σε ένα μεγάλο μπολ.Σπάμε τα μπισκότα και τις μπάρες σοκολάτας σε μικρά, ακανόνιστα κομμάτια. Κρατάμε εκτός λίγα από τα κομμάτια, από τα μπισκότα και από τις μπάρες σοκολάτας, για το ντεκόρ.Ρίχνουμε το παγωτό και τα υπόλοιπα υλικά στον κάδο του μίξερ. Τα χτυπάμε όλα μαζί με το φτερό, σε χαμηλή ταχύτητα, για 1 - 2 λεπτά, ίσα να ομογενοποιηθεί το μείγμα. Καλύπτουμε με μεμβράνη μια φόρμα μακρόστενη ή στρογγυλή έτσι ώστε να εξέχει αρκετά από τα τοιχώματα. Αδειάζουμε το μείγμα μέσα στη φόρμα. Σκεπάζουμε το παγωτό με τη μεμβράνη που εξέχει και το βάζουμε στην κατάψυξη.Βγάζουμε το παγωτό από την κατάψυξη, το ξετυλίγουμε και το αναποδογυρίζουμε πάνω σε μια πιατέλα. Αφαιρούμε τη μεμβράνη. Γαρνίρουμε την τούρτα με τα υλικά που κρατήσαμε στην άκρη. Περιχύνουμε με όσο σιρόπι θέλουμε καθώς και με σταγόνες σοκολάτας.
Σοκολάτα,Τούρτες